**Všeobecne záväzné nariadenie mesta Námestovo č. 13/2023**

**O POPLATKOCH ZA ZNEČISTENIE OVZDUŠIA NA ÚZEMÍ MESTA**

Mestské zastupiteľstvo mesta Námestovo sa na základe ustanovenia 4 ods. 3 písm. f/ a § 6 ods. 1 zákona č. 369/1990 Zb. o obecnom zriadení v znení neskorších predpisov a § 3 ods. 1 zákona č. 190/2023 Z. z. o poplatkoch za znečisťovanie ovzdušia v znení neskorších predpisov uznieslo na tomto všeobecne záväznom nariadení (ďalej len „VZN“).

**§ 1**

**Účel nariadenia**

Toto nariadenie určuje náležitosti oznámenia o poplatkovej povinnosti za znečisťovanie ovzdušia na území mesta Námestovo pre právnické osoby a fyzické osoby oprávnené na podnikanie, ktoré prevádzkujú malé zdroje znečisťovania ovzdušia a stanovuje výšku poplatkov.

**§ 2**

**Povinnosti prevádzkovateľov malých zdrojov znečisťovania ovzdušia**

Prevádzkovateľ malého zdroja znečisťovania ovzdušia (ďalej len „malý zdroj“) je povinný:

1. Každoročne oznámiť do 15. februára mestu Námestovo údaje potrebné pre výpočet poplatku za emisie podľa Prílohy č. 1 za predchádzajúci kalendárny rok za malé zdroje.
2. Platiť poplatok za znečisťovanie ovzdušia.

**§ 3**

**Vyrubovanie poplatku**

1. Poplatok za znečisťovanie ovzdušia sa vyrubí rozhodnutím ako ročný poplatok.
2. Ročný poplatok za emisie z malého zdroja pozostáva zo súčtu poplatkov za emisie vypustené za predchádzajúci kalendárny rok na všetky malé zdroje, ktoré prevádzkovateľ malého zdroja v meste prevádzkuje.
3. Oznámenie prevádzkovateľa malého zdroja podľa Prílohy č. 1 je návrhom na začatie konania o určení poplatku. Konanie sa začína dňom doručenia oznámenia údajov prevádzkovateľom malého zdroja znečistenia mestu Námestovo.
4. Mesto Námestovo vydá rozhodnutie do 31. mája kalendárneho roka. Mesto Námestovo konanie o určení poplatku zastaví, ak zistí, že poplatok za emisie sa nevzťahuje na prevádzkovateľa malého zdroja poplatok podľa § 3 ods. 5 tohto nariadenia.
5. Poplatok za emisie neplatí prevádzkovateľ zdroja ak výška ročného poplatku za emisie je menej ako 100 €.

**§ 4**

**Malé zdroje znečisťovania ovzdušia a výpočet poplatku**

* 1. Medzi malé zdroje znečisťovania ovzdušia zaraďujeme:
     1. spaľovacie zariadenia alebo iné technologické celky spaľujúce čierne uhlie alebo koks,
     2. spaľovacie zariadenia alebo iné technologické celky spaľujúce hnedé uhlie,
     3. spaľovacie zariadenia alebo iné technologické celky spaľujúce biomasu,
     4. nanášanie náterov na povrchy, lakovanie s projektovanou spotrebou organických rozpúšťadiel v t/rok ˂ 0,6 t/rok,
     5. povrchová úprava vozidiel s celkovou spotrebou organického rozpúšťadla ˂ 0,5 t/rok – autoopravárenstvo,
     6. odmasťovanie a čistenie povrchov kovov, elektrosúčiastok, plastov a iných materiálov vrátane odstraňovania starých náterov organickými rozpúšťadlami s projektovanou spotrebou v t/rok ˂ 0,6 t/rok.
  2. Základom poplatku za emisie z malého zdroja je údaj o množstve ustanovenej veličiny uvedený v prílohe č. 2 za obdobie predchádzajúceho kalendárneho roka.
  3. Poplatok za emisie z malého zdroja sa vypočíta na základe údajov oznámených prevádzkovateľom malého zdroja podľa prílohy č. 1 tohto nariadenia na základe vzorca uvedeného v prílohe č. 3 tohto nariadenia, pričom poplatok za emisie sa zaokrúhľuje na celé euro smerom nadol.
  4. Poplatky za emisie zaplatené prevádzkovateľom malého zdroja znečistenia sú príjmom rozpočtu mesta Námestovo.

**§ 5**

**Pokuty**

Za nesplnenie povinností podľa § 2 tohto nariadenia mesto Námestovo uloží prevádzkovateľovi malého zdroja pokutu v zmysle § 7 ods. 2 zákona č. 190/2023 Z. z. o poplatkoch za znečisťovanie ovzdušia v znení neskorších predpisov.

**§ 6**

**Záverečné ustanovenia**

1. V zmysle ustanovenia § 6 ods. 3 zákona č. 369/1990 Zb. o obecnom zriadení v znení neskorších predpisov bol návrh tohto VZN č. 13 o poplatkoch za znečistenie ovzdušia na území mesta Námestovo zverejnený na úradnej tabuli mesta Námestovo a na internetovej stránke mesta od 16.11.2023. Na tomto VZN sa uznieslo Mestské zastupiteľstvo v Námestove dňa 04.12.2023 a schválilo ho uznesením č. 110/2023
2. Toto VZN č. 13/2023 bolo vyhlásené vyvesením na úradnej tabuli dňa 08. 12. 2023.
3. VZN č. 13/2023 nadobúda účinnosť 15-tym dňom od jeho vyvesenia na úradnej tabuli mesta.
4. Nadobudnutím účinnosti VZN č. 13/2023 sa ruší a nahrádza VZN mesta Námestovo č. 4/2001 o poplatkoch za znečistenie ovzdušia.
5. VZN č. 13/2023 bude prístupné k nahliadnutiu po nadobudnutí účinnosti na mestskom úrade v Námestove a na internetovej stránke mesta Námestovo.

...........................................................

**Ing. Ján K a d e r a**

**primátor mesta**

# Príloha č. 1

# O Z N Á M E N I E

## údajov potrebných pre určenie výšky poplatku za znečisťovanie ovzdušia na rok ............ podľa skutočnosti roku ............

Prevádzkovateľ malého zdroja znečisťovania ovzdušia oznamuje podľa § 4 odst. 5) zákona č. 190/2023 Z. z. o poplatkoch za znečisťovanie ovzdušia v platnom znení, údaje potrebné pre určenie výšky poplatku:

|  |
| --- |
| Prevádzkovateľ zdroja:  /adresa/ Adresa zdroja:  Identifikácia:  /IČO, právnická osoba, fyzická osoba oprávnená na podnikanie/ Bankové spojenie:  Dátum zahájenia prevádzky: Uviesť o akú prevádzku ide: |
| Druh malého zdroja, jednotka množstva a množstvo spáleného paliva resp. množstvo spotrebovaných organických rozpúšťadiel vrátane obsahu organických rozpúšťadiel v náterových látkach /názov, popis technológie podľa prílohy č. 3 tohto nariadenia/: |
| Oznámenie vyhotovil: ............................................  Dátum: ...........................................  Číslo telefónu: ............................................  Za správnosť údajov zodpovedá: ..........................................  pečiatka a podpis |

Príloha č. 2

**Oznamované údaje a základný poplatok pre výpočet poplatku za emisie prevádzkovateľa zdroja podľa:**

|  |  |  |  |  |
| --- | --- | --- | --- | --- |
|  | **Malé zdroje** | **Oznamovaný údaj pre výpočet poplatku malého zdroja** | **Jednotka vzťažnej veličiny** | **Základný poplatok ZMz** |
| 1 | Spaľovacie zariadenia a iné  technologické celky spaľujúce čierne uhlie alebo koks | Množstvo  spáleného paliva | t/r | 10 €/t |
| 2 | Spaľovacie zariadenia a iné  technologické celky spaľujúce hnedé uhlie | Množstvo  spáleného paliva | t/r | 12 €/t |
| 3 | Spaľovacie zariadenia a iné  technologické celky spaľujúce  biomasu | Množstvo  spáleného paliva | t/r | 8 €/t |
| **4** | Nanášanie náterov na povrchy, lakovanie s projektovanou | Množstvo spotrebovaných | kg/r | 0,3 €/kg |
|  | spotrebou organických | organických |  |  |
|  | rozpúšťadiel < 0,6 t/ rok | rozpúšťadiel vrátane |  |  |
|  |  | obsahu organických |  |  |
|  |  | rozpúšťadiel v náterových |  |  |
|  |  | látkach |  |  |
| 5 | Povrchová úprava vozidiel s  celkovou spotrebou organického | Množstvo spotrebovaných | kg/r | 0,3 €/kg |
|  | rozpúšťadla | organických |  |  |
|  | < 0,5 t/ rok - autoopravárenstvo | rozpúšťadiel vrátane obsahu organických |  |  |
|  |  | rozpúšťadiel v náterových |  |  |
|  |  | látkach |  |  |
| 6 | Odmasťovanie a čistenie povrchov kovov, elektro súčiastok plastov a iných materiálov vrátane odstraňovania starých náterov organickými rozpúšťadla mi  s projektovanou spotrebou < 0,6 t/rok | Množstvo spotrebovaných organických rozpúšťadiel | kg/r | 0,3 €/kg |

Príloha č. 3

# Výpočet poplatku za emisie z malého zdroja

Poplatok za emisie z malého zdroja sa vypočíta podľa vzorca:

**PMz = VMz . ZMz**

PMz - poplatok za emisie z malého zdroja

VMz - oznamovaný údaj za malý zdroj - vzťažná veličina pre výpočet poplatku za emisie ZMz - základný poplatok za emisie z malého zdroja

**Ročný poplatok za emisie prevádzkovateľa zdroja**

Ročný poplatok za emisie sa vypočíta ako súčet poplatkov za emisie za predchádzajúci kalendárny rok za všetky malé zdroje, ktoré prevádzkovateľ prevádzkuje v jednej obci podľa vzorca:

**PR = Σ PMz**

PR – ročný poplatok za emisie

PMz – poplatok za emisie z malého zdroja